«Ищхъэрэ къалащхьэм» къыщыхожаныкI
Санкт-Петербург дэт «Комета» физкультурэ-спорт комплексым щекIуэкIащ каратэмкIэ XXXII урысейпсо зэхьэзэхуэ, «Невский факел» зыфIащар. Ар хухахащ Ленинград къалэр хуит къызэращIыжрэ илъэс 77-рэ зэрырикъум.
Медалхэм щIэбэнащ къэралым и щIыналъэ 21-м щыщ спортсмен 750-рэ. Къэбэрдей-Балъкъэрым и каратистхэм щызэуа хьэлъагъхэмрэ гупхэмрэ медаль зэмылIэужьыгъуэу 9 къыщахьащ. Щхьэзакъуэ «кумитэ»-м пашэныгъэр щаубыдащ Мэз Идаррэ (кг 57-рэ) Щомахуэ Ислъамрэ (кг 60). Домбеякъ медалхэр къахьащ КIэбышэ Ислъамрэ (кг 40) Глищинский Матвейрэ (кг 68-рэ). Гуп «кумитэ»-м ещанэ щыхъуахэщ Гуэбэшы Арнэллэрэ Уянаевэ Самирэрэ, Мэз Идаррэ Круглов Ренатрэ. Спортсменхэр ягъасэ Гуэбэшы Аслъэн, КIэмпIарэ Рустам, Мэш Азэмэт, Щомахуэ Владимир сымэ.
КЪЭХЪУН Бэч.
